ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวมันฝรั่งเพื่อการแปรรูปจากนิวซีแลนด์พ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวมันฝรั่งเพื่อการแปรรูปที่นำเข้าเพื่อการค้าจากนิวซีแลนด์เสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำหัวมันฝรั่งเพื่อการแปรรูปจากนิวซีแลนด์เข้ามาในราชอาณาจักรดังต่อไปนี้ข้อ ๑ ชนิดพืชหัวมันฝรั่ง(potato tuber) Solanum tuberosumข้อ ๒ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับหัวมันฝรั่งเพื่อการแปรรูปและดินที่ติดมากับหัวมันฝรั่งจากนิวซีแลนด์ปรากฏตามเอกสารแนบท้ายประกาศนี้ข้อ ๓ หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒นิวซีแลนด์ คือ Ministry of Agriculture and Forestry, Biosecurity New Zealand (หลังจากนี้ต่อไปจะอ้างถึงว่าเป็นMAF-BNZ)ข้อ ๔ การขออนุญาตนำเข้า๔.๑ต้องมีใบอนุญาตนำเข้าซึ่งออกให้โดยกรมวิชาการเกษตร๔.๒ผู้ที่มีสิทธิยื่นคำขอใบอนุญาตนำเข้าหัวมันฝรั่งเพื่อการแปรรูปต้องดำเนินธุรกิจโรงงานแปรรูปมันฝรั่ง๔.๓ผู้ยื่นคำขอจะได้รับใบอนุญาตนำเข้า ถ้าโรงงานแปรรูปมันฝรั่งมีอุปกรณ์พร้อมสำหรับจัดการกับดินที่ติดมากับหัวมันฝรั่งส่วนของหัวมันฝรั่งที่คัดทิ้ง และน้ำล้างหัวมันฝรั่งตามที่ระบุไว้ในข้อ ๖ ได้อย่างปลอดภัยข้อ ๕ วิธีการขนส่งหัวมันฝรั่งต้องส่งมาจากเมืองท่าแห่งหนึ่งในนิวซีแลนด์ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศข้อ ๖ การจดทะเบียนโรงงานแปรรูปมันฝรั่ง๖.๑หัวมันฝรั่งนำเข้าเพื่อการแปรรูปต้องถูกแปรรูปในโรงงานแปรรูปมันฝรั่งที่จดทะเบียนและรับรองโดยกรมวิชาการเกษตรเจ้าหน้าที่กักกันพืชต้องตรวจสอบโรงงานแปรรูปมันฝรั่งว่าได้ปฏิบัติเป็นไปตามข้อกำหนดการรับรองโรงงานแปรรูปมันฝรั่งขึ้นอยู่กับการดำเนินการของบริษัทนำเข้าหัวมันฝรั่งเพื่อการแปรรูปที่จะปฏิบัติให้เป็นไปตามข้อกำหนดดังนี้๖.๑.๑โรงงานแปรรูปมันฝรั่งต้องมีอุปกรณ์ซึ่งเหมาะสมสำหรับการทำความสะอาดและการกำจัดเชื้อ๖.๑.๒ต้องนำน้ำจากเครื่องล้างและเครื่องปอกหัวมันฝรั่งไปจัดการ โดยระบบบำบัดน้ำเสียที่ได้รับการยอมรับหรือระบบกำจัดของเสียอื่นๆ ที่ได้รับการยอมรับ๖.๑.๓ต้องกำจัดดินที่ติดมากับหัวมันฝรั่งและเศษเหลือต่าง ๆของมันฝรั่งด้วยวิธีการที่เหมาะสม๖.๑.๔บริษัทนำเข้าหัวมันฝรั่งเพื่อการแปรรูปต้องเก็บรักษาข้อมูลจำนวนหัวมันฝรั่งที่นำเข้าและแปรรูปและต้องไม่นำหัวมันฝรั่งไปทำการแปรรูปที่โรงงานอื่นโดยไม่ผ่านความเห็นชอบก่อนจากกรมวิชาการเกษตร๖.๒ต้องตรวจสอบโรงงานแปรรูปหัวมันฝรั่งเป็นประจำทุกปีว่าได้ปฏิบัติตามข้อกำหนดโดยบริษัทนำเข้าหัวมันฝรั่งเพื่อการแปรรูปเป็นผู้รับผิดชอบค่าใช้จ่ายทั้งหมด๖.๓โรงงานแปรรูปหัวมันฝรั่งต้องปฏิบัติตามเงื่อนไขที่กรมวิชาการเกษตรกำหนดโดยเคร่งครัดใบอนุญาตนำเข้าหัวมันฝรั่งเพื่อการแปรรูปจะถูกเพิกถอนถ้าไม่สามารถปฏิบัติตามเงื่อนไขที่กำหนดข้อ ๗ แหล่งผลิต๗.๑บางพื้นที่ในนิวซีแลนด์พบว่ามีการแพร่ระบาดของไส้เดือนฝอยซีสต์มันฝรั่ง pale cyst nematode, Globodera pallida และ golden nematode, Globodera rostochiensis๗.๒หัวมันฝรั่งจากทุกแหล่งในนิวซีแลนด์ได้รับอนุญาตให้นำเข้ามาในราชอาณาจักรไทย ยกเว้นหัวมันฝรั่งจากพื้นที่ดังต่อไปนี้ห้ามนำเข้าราชอาณาจักรไทย๗.๒.๑หัวพันธุ์มันฝรั่งปลูกในแปลงผลิตซึ่งไม่ได้ขึ้นทะเบียนไว้กับ MAF-BNZ ภายใต้โครงการExport Compliance Program for the Provision of Potato Cyst Nematode and Potato Wart Additional Declarations๗.๒.๒หัวมันฝรั่งจากแปลงปลูกซึ่งผลการตรวจสอบดินพบไส้เดือนฝอยซีสต์มันฝรั่งข้อ ๘ ข้อกำหนดนำเข้าด้านสุขอนามัยพืช๘.๑หัวมันฝรั่งนำเข้าเพื่อการแปรรูปต้องปลอดจากศัตรูพืชกักกันตามที่ระบุไว้ในประกาศฉบับนี้๘.๒ต้องดำเนินการตรวจไส้เดือนฝอยซีสต์มันฝรั่งในดินอย่างเป็นทางการในแปลงปลูกมันฝรั่งก่อนเริ่มปลูกมันฝรั่งหรือก่อนเก็บเกี่ยวเฉพาะมันฝรั่งปลูกในแปลงปลูกซึ่งปลอดจากไส้เดือนฝอยซีสต์มันฝรั่งเท่านั้นจะได้รับอนุญาตให้นำเข้าราชอาณาจักรไทยการรับรองไส้เดือนฝอยซีสต์มันฝรั่งในแปลงปลูกมันฝรั่งต้องเป็นไปตามวิธีการซึ่งเห็นพ้องร่วมกันนอกจากนี้ ต้องตรวจวิเคราะห์ตัวอย่างดินในห้องปฏิบัติการที่ได้รับการรับรองจาก MAF-BNZ๘.๓เพื่อลดความเสี่ยงของไส้เดือนฝอยและโรคพืชที่ทำลายบนหัวมันฝรั่ง ต้องดำเนินมาตรการสุขอนามัยพืชกับหัวมันฝรั่งนำเข้าเพื่อการแปรรูปด้วยวิธีการใดวิธีการหนึ่งดังนี้๘.๓.๑ต้องล้างหัวมันฝรั่งด้วยน้ำให้สะอาดจนกระทั่งหัวมันฝรั่งปราศจากดินเท่าที่จะเป็นไปได้ในทางปฏิบัติหรือ๘.๓.๒กรณีการนำเข้าหัวมันฝรั่งที่ไม่ล้างน้ำ ต้องดำเนินการปัดดินบนหัวมันฝรั่งจนกระทั่งปราศจากดินเท่าที่จะเป็นไปได้ในทางปฏิบัติดินที่มีลักษณะเป็นผงติดมากับหัวมันฝรั่งต้องมีน้ำหนักไม่เกิน ๑๐๐ กรัมต่อหัวมันฝรั่งน้ำหนัก ๕๐ กิโลกรัม (เท่ากับร้อยละ ๐.๒ โดยน้ำหนัก) สำหรับดินที่มีลักษณะเป็นก้อนเกาะติดบนหัวมันฝรั่งหัวมันฝรั่งซึ่งมีดินลักษณะเป็นก้อนเกาะติดมาครอบคลุมพื้นที่ผิวเกินกว่าร้อยละ ๒๐ต้องมีไม่เกินจำนวน ๓๐ หัว จากตัวอย่างหัวมันฝรั่งจำนวน ๖๐๐ หัว (เท่ากับร้อยละ ๕)นอกจากนี้แล้ว ต้องควบคุมการแตกหน่อบนหัวมันฝรั่งด้วยสารยับยั้งความงอกข้อ ๙ การรับรองสุขอนามัยพืช๙.๑ต้องแนบใบรับรองสุขอนามัยพืชมาพร้อมกับสินค้าหัวมันฝรั่งจากนิวซีแลนด์ทุกครั้งที่มีการนำเข้า๙.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The potatoes this consignment were produced New Zealand accordance with the conditions governing entry of potatoes for processing to Thailand and inspected and found to be free of quarantine pests. และ The potatoes this consignment have been washed. หรือ The potatoes this consignment were treated with a sprout inhibitor.๙.๓ต้องบันทึกหมายเลขตู้ขนส่งสินค้า (สำหรับการขนส่งทางเรือเท่านั้น) บนใบรับรองสุขอนามัยพืชข้อ ๑๐ การประเมินกระบวนการส่งออก๑๐.๑การส่งออกหัวมันฝรั่งเพื่อการแปรรูปจากนิวซีแลนด์มายังราชอาณาจักรไทยจะเริ่มได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยนิวซีแลนด์เป็นผู้รับผิดชอบค่าใช้จ่ายทั้งหมด๑๐.๒ในกรณีที่มีการระงับการนำเข้ากรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในนิวซีแลนด์ก่อนจะตัดสินใจอนุญาตให้นำเข้าหัวมันฝรั่งเพื่อการแปรรูปได้อีกต่อไปถ้ากรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นโดยนิวซีแลนด์เป็นผู้รับผิดชอบค่าใช้จ่ายทั้งหมดทั้งนี้ตั้งแต่บัดนี้เป็นต้นไปประกาศ ณ วันที่ ๙กรกฎาคม พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑.รายชื่อศัตรูพืชกักกันของหัวมันฝรั่งเพื่อการแปรรูปและดินจากนิวซีแลนด์แนบท้ายประกาศกรมวิชาการเกษตร เรื่องเงื่อนไขการนำเข้าหัวมันฝรั่งเพื่อการแปรรูปจากนิวซีแลนด์ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๙ สิงหาคม ๒๕๕๒พิมลกร/ปรับปรุง๗ ตุลาคม ๒๕๕๖พลัฐวัษ/ตรวจ๗ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๑๐ ง/หน้า ๑๙/๖ สิงหาคม ๒๕๕๒